
PARLAMENTUL ROMÂNIEI
CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 22 septembrie 2009               

PL-x  400 /2009                     


AVIZ
asupra Proiectului  de  Lege pentru aprobarea Ordonanţei de urgenţă a Guvernului nr.54/2009 privind stabilirea unor măsuri temporare în domeniul gazelor naturale
În conformitate cu prevederile art. 95 şi art. 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.54/2009 privind stabilirea unor măsuri temporare în domeniul gazelor naturale, trimis cu adresa nr. PL x 400 din 9 septembrie 2009 şi înregistrat cu nr. 31/781 din 9 septembrie 2009.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a adoptat proiectul de lege la data de 7 septembrie 2009.
Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege  în şedinţa din  22 septembrie 2009.
Proiectul de lege are ca obiect de reglementare asigurarea continuităţii activităţii operatorilor economici cu statut de consumatori întreruptibili şi a păstrării locurilor de muncă prin adoptarea în regim de urgenţă a unor măsuri pentru achiziţia gazelor naturale şi realizarea unor economii cu achiziţia materiilor prime.
Membrii comisiei au examinat proiectul de lege supus avizării, expunerea de motive şi avizul favorabil al Consiliului Legislativ nr.521/22.05.2009.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a acestei iniţiative legislative.

În raport de obiectul şi conţinutul reglementării,  proiectul de lege  face parte din categoria legilor organice. 
                                 PREŞEDINTE,                        SECRETAR,

                                   Daniel BUDA              Gabriel ANDRONACHE
Consilier, Paul Şerban

